ຣັດ​ເຊຍ ພວມ​ສ້າງ ກຳ​ປັ່ນ ຕັດ​ນ້ຳ​ແຂງ ພະ​ລັງ​ງານ​ນິວ​ເຄ​ລຍ
ຣັດ​ເຊຍ ພວມ​ສ້າງ​ກຳ​ປັ່ນ ຕັດ​ນ້ຳ​ແຂງ ຂະ​ໜາດ​ໃຫຍ່ ທີ່​ແລ່ນ​ດ້ວຍ​ນິວ​ເຄ​ລຍ ເພື່ອ​ເປັນ​ຫົວ​ຫອກ ​ໃນ​ການຜັກ​ດັນ ສຳ​ລັບ​ເຂົ້າ​ຄວບ​ຄຸມ ເສັ້ນ​ທາງ​ເດີນ​ເຮືອ ໃນ​ເຂດ​ຂົ້ວ​ໂລກ​ເໜືອ.
ວັງເຄຣັມລິນພວມຊຸກຍູ້ ໃຫ້ດຳເນີນການຕໍ່ໄປ ໃນຄວາມພະຍາຍາມທີ່ຈະເສີມຂະຫຍາຍການມີໜ້າຂອງຣັດເຊຍຢູ່ທີ່ຂົ້ວໂລກເໜືອ ພວກເຈົ້າໜ້າທີ່ສືບລັບສະຫະລັດເຕືອນວ່າ ກິດຈະການທາງທະຫານແລະເສດຖະກິດຂອງມົສກູ ຢູ່ໃນເຂດດັ່ງກ່າວ ແມ່ນເພີ້ມຂຶ້ນເຖິງລະດັບທີ່ບໍ່ເຄີຍເຫັນມາກ່ອນນັບແຕ່ສົງຄາມເຢັນ ສິ້ນສຸດລົງ ປະທານາທິບໍດີຣັດເຊຍ ທ່ານວລາດີເມຍ ປູຕິນ ກ່າວໃນປີນີ້ວ່າ ປະເທດຂອງທ່ານ ຈະຂະຫຍາຍເສັ້ນທາງແລ່ນ ກຳປັ່ນຂົນສົ່ງຂອງຕົນ ໃນເຂດຂົ້ວໂລກເໜືອ ເພື່ອເຊື່ອມຕໍ່ເມືອງທ່າຕ່າງໆ ຂອງຣັດເຊຍ ໃສ່ກັບຈີນ ດັ່ງທີ່ Ricardo Marquina ລາຍງານມາ ຈາກນະຄອນ St Petersburg ນັ້ນ ຄວາມພະຍາຍາມດັ່ງກ່າວ ແມ່ນຫຼັກຖານທີ່ສະແດງໃຫ້ເຫັນເຖິງການຜັກດັນ ຂອງຣັດເຊຍ ເພື່ອຈະສ້າງກຳປັ່ນຕັດນ້ຳແຂງທີ່ກ້າວໜ້າທັນສະໄໝ ໄພສານຈະນຳເອົາລາຍ ລະອຽດ ກ່ຽວກັບເລື້ອງນີ້ ມາສະເໜີທ່ານ ໃນອັນດັບ ຕໍ່ໄປ ມັນເປັນວັນແຫ່ງການສະເຫຼີມສະຫຼອງ ທີ່ອູ່ຕໍ່ເຮືອນະຄອນເຊນປີເຕີສເບີກ ພວກຄົນງານແລະຄອບຄົວເຂົາເຈົ້າ ມາອຳລາໂຄງການໃຫຍ່ທີ່ສຳຄັນອັນນຶ່ງທີ່ເຮັດໃຫ້ພວກເຂົາເຈົ້າມີວຽກການເຮັດເປັນເວລາສອງປີກວ່າໆ ນັ້ນກໍຄືໂຄງການສ້າງກຳປັ່ນຕັດນ້ຳແຂງພະລັງງານນິວເຄລຍລຳໃໝ່ ທີ່ມີຊື່ວ່າ “Ural” ເພື່ອເປັນຫົວຫອກໃນການຜັກດັນຂອງຣັດເຊຍ ເຂົ້າຄວບຄຸມເສັ້ນທາງການເດີນເຮືອຢູ່ໃນເຂດຂົ້ວໂລກເໜືອ ນາງ Valeriya Ditkov- skaya ທີ່ອູ່ຕໍ່ເຮືອທະເລບາລຕິກ ກ່າວວ່າ: ພາຍໃນປີ 2035 ຣັດເຊຍມີເປົ້າໝາຍທີ່ຈະສ້າງກຳປັ່ນຕັດນ້ຳແຂງຂະໜາດໃຫຍ່ 13 ລຳ ຊຶ່ງ 9 ລຳຂອງຈຳນວນດັ່ງກ່າວ ແມ່ນແລ່ນດ້ວຍພະລັງງານນິວເຄລຍ ແລະສ້າງໂດຍບໍລິສັດ Rosatom ຊຶ່ງເປັນບໍລິສັດພະລັງງານນິວ ເຄລຍຂອງລັດຖະບານ ຄວາມໄຝ່ຝັນຂອງຣັດເຊຍທີ່ຈະຄອບງຳຂົ້ວໂລກເໜືອເລີ້ມຂຶ້ນພາຍໃຕ້ສະໄໝການປົກຄອງ ຂອງພະເຈົ້າປີເຕີ້ມະຫາຣາດ ແຕ່ແມ່ນໃນສະໄໝຂອງສະຫະພາບໂຊຫວຽດ ທີ່ການສ້າງເສັ້ນທາງເດີນເຮືອ ແລະສວຍໃຊ້ຊັບພະຍາກອນໃນເຂດທະເລດັ່ງກ່າວໄດ້ກາຍມາເປັນບູລິມະສິດແຫ່ງຊາດ ຫຼັງຈາກການພັງທະລາຍລົງຂອງສະຫະພາບໂຊຫວຽດ ແຜນການທີ່ວ່ານີ້ ໄດ້ຖືກຍົກເລີກໄປ ແຕ່ພາຍໃຕ້ການປົກຄອງຂອງປະທານາທິບໍດີ ວລາດີເມຍ ປູຕິນ ແຜນການດັ່ງກ່າວໄດ້ກັບຄືນມາເປັນຄວາມໄຝ່ຝັນທາງການເມືອງຄືນອີກສຳລັບມົສກູ ທ່ານນາງ Maria Dukalskaya ທີ່ສະຖາບັນຂົ້ວໂລກເໜືອກ່າວກ່ຽວກັບເລື້ອງ ນີ້ວ່າ: ອົງການສຳຫຼວດທໍລະນີວິທະຍາຂອງສະຫະລັດ ກ່າວວ່າ 22 ເປີເຊັນຂອງນ້ຳມັນແລະແກັສທຳມະຊາດສຳຮອງ ທີ່ຍັງບໍ່ທັນມີການສຳຫຼວດເທື່ອນັ້ນ ແມ່ນຝັງຫຼືລີ້ຢູ່ກ້ອງນ້ຳແຂງຂອງຂົ້ວໂລກເໜືອ ພວກນັກຊ່ຽວຊານບາງຄົນກ່າວວ່າ ສະພາບໂລກທີ່ຮ້ອນເອົ້າຂຶ້ນໃນເວລານີ້ແມ່ນເຮັດໃຫ້ເປັນການງ່າຍຂຶ້ນກວ່າເກົ່າ ທີ່ຈະຂຸດຄົ້ນ ເອົານ້ຳມັນ ແລະແກັສດັ່ງກ່າວອອກມາໃຊ້ ທ່ານ Alexander Makarov ຈາກສະຖາບັນຂົ້ວໂລກເໜືອ ໃຫ້ການຊີ້ແຈງວ່າ: ການຄວບຄຸມນ່ານນ້ຳໃນເຂດຂົ້ວໂລກເໜືອ ແມ່ນບູລິມະສິດທາງທະຫານເຊັ່ນດຽວກັນສຳລັບມົສກູ ຣັດເຊຍໄດ້ມີການຂັດແຍ້ງທາງທະເລກັບສະຫະລັດ ການາດາແລະນໍເວ ສາສະດາຈານ Nadezhda Kharlampyeva ຈາກມະຫາ ວິທະຍາໄລລັດຖະບານທີ່ນະຄອນເຊນປີເຕີສເບີກ ກ່າວວ່າ: ກຳປັ່ນຕັດນ້ຳແຂງພະລັງງານນິວເຄລຍລຳໃໝ່ໄດ້ຮັບການອວຍພອນຈາກພະຂອງສາສະໜາຄຣິສຕ໌ນິກາຍອອກທໍດອກ ແລະສິ່ງທຳອິດທີ່ກະທົບໃສ່ລຳເຮືອບໍ່ແມ່ນນ້ຳແຂງຈາກຂົ້ວໂລກເໜືອ ແຕ່ເປັນແກ້ວເຫຼົ້າແຊມເປນ ໃນຂະນະທີ່ກຳປັ່ນລຳດັ່ງກ່າວ ເລີ້ມການເດີນທາງຈາກທະເລບາລຕິກ ໄປຍັງທ່າກຳປັ່ນແຫ່ງຕ່າງໆໃນເຂດເອເຊຍຕາເວັນອອກ Valeriya Ditkovskaya, Baltic Shipyard: Maria Dukalskaya, Arctic Museum: Alexander Makarov, Arctic Institute: Nadezhda Kharlampyeva, professor, St Petersburg State University: